Blaze7451/Wiki-th-20250601 huggingface dataset:
ดีน ซอนเดอส์

ดีน ซอนเดอส์ (Dean Nicholas Saunders, เกิด 21 มิถุนายน 1964) เป็นอดีตนักฟุตบอลอาชีพและผู้จัดการทีมชาวเวลส์ 
ในฐานะนักฟุตบอลอาชีพ เขาเล่นในตำแหน่งกองหน้า โดยเริ่มต้นอาชีพตั้งแต่ปี 1982 และแขวนสตั๊ดในปี 2001 เขาเล่นให้กับลิเวอร์พูล และแอสตันวิลลา ในช่วงทศวรรษ 1990 โดยการย้ายจากดาร์บีเคาน์ตี มาร่วมทีมหงส์แดง ทำให้เขาสร้างสถิติเป็นนักฟุตบอลชาวอังกฤษที่มีค่าตัวแพงที่สุดในยุคนั้น

**อ้างอิง**
หมวดหมู่:นักฟุตบอลชาวเวลส์
หมวดหมู่:กองหน้าฟุตบอลชาย
หมวดหมู่:นักฟุตบอลทีมชาติเวลส์
หมวดหมู่:บุคคลที่เกิดในปี พ.ศ. 2507
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:เจ้าหน้าที่สโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
การยึดรัฐสภาของไพรด์

การยึดรัฐสภาของไพรด์ (Pride's Purge) คือการยึดสภาสามัญชนที่นำโดยนายพันเอกทอมัส ไพรด์ (:en:Thomas Pride) เมื่อวันที่ 6 ธันวาคม ค.ศ. 1648 เพื่อเป็นการกำจัดสมาชิกสภาผู้ไม่สนับสนุนกองทัพตัวแบบใหม่ และฝ่ายอิสระในรัฐสภายาว ซึ่งถือกันว่าเป็นการรัฐประหารเพียงครั้งเดียวในประวัติศาสตร์อังกฤษ

**อ้างอิง**

**ดูเพิ่ม**
 สงครามกลางเมืองอังกฤษ
หมวดหมู่:สงครามกลางเมืองอังกฤษ
หมวดหมู่:เหตุการณ์ในอังกฤษ
หมวดหมู่:รัฐสภาอังกฤษ
ยุทธการที่เซนต์แฟกันส์

ยุทธการที่เซนต์แฟกันส์ (Battle of St Fagans) เป็นยุทธการในสงครามกลางเมืองอังกฤษครั้งที่ 2 ที่เกิดขึ้นเมื่อวันที่ 8 พฤษภาคม ค.ศ. 1648 ที่เซนต์แฟกันส์ในเวลส์ เป็นการต่อสู้ระหว่างกองทัพที่เดิมเป็นฝ่ายรัฐสภาแต่ไม่รับค่าจ้างเป็นเวลานานและด้วยความหวาดกลัวว่าจะถูกปลด จึงได้ก่อการปฏิวัติภายใต้การนำของนายพันจอห์น พอยเยอร์, นายพลโรว์แลนด์ ลาน และนายพันไรซ์ พาวเวลล์ ต่อฝ่ายรัฐสภาที่นำโดยนายพันทอมัส ฮอร์ตัน ผลของสงครามครั้งนี้ฝ่ายรัฐสภาได้รับชัยชนะ ในด้านความเสียหายฝ่ายนิยมกษัตริย์มีผู้เสียชีวิต 200 คนและถูกจับอีก 3,000 คน ส่วนฝ่ายรัฐสภาไม่ทราบจำนวน

**อ้างอิง**


**ดูเพิ่ม **
 พระเจ้าชาลส์ที่ 1 แห่งอังกฤษ- โอลิเวอร์ ครอมเวลล์- สงครามกลางเมืองอังกฤษ- ฝ่ายรัฐสภา- ฝ่ายกษัตริย์นิยม
หมวดหมู่:ประวัติศาสตร์เวลส์
หมวดหมู่:สงครามเกี่ยวข้องกับอังกฤษ
เซนต์แฟกันส์
ยุทธการที่เมดสตัน

ยุทธการที่เมดสตัน (Battle of Maidstone) เป็นยุทธการในสงครามกลางเมืองอังกฤษครั้งที่ 2 ที่เกิดขึ้นเมื่อวันที่ 24 มิถุนายน ค.ศ. 1648 ที่เมืองเมดสตันในเทศมณฑลเคนต์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 กับกองทัพตัวแบบใหม่ของฝ่ายรัฐสภาที่นำโดยลอร์ดแฟร์แฟกซ์ ผลของสงครามครั้งนี้ฝ่ายรัฐสภาได้รับชัยชนะ 
ในปี ค.ศ. 1648 ฝ่ายนิยมกษัตริย์ในเทศมณฑลเคนต์แข็งข้อและยึดเกรฟเซนด์และเมดสตัน ลอร์ดแฟร์แฟกซ์จึงนำทัพมายังเมดสตันและยึดเมืองคืน ฝ่ายนิยมกษัตริย์เข้าโจมตีกองทัพของฝ่ายรัฐสภาเมื่อวันที่ 24 มิถุนายน ค.ศ. 1648 แต่ได้รับความพ่ายแพ้และมีผู้เสียชีวิตทางฝ่ายนิยมกษัตริย์กว่า 800 คน ชัยชนะของฝ่ายรัฐสภาทำให้การแข็งข้อยุติลง

**อ้างอิง**


**ดูเพิ่ม **
 พระเจ้าชาลส์ที่ 1 แห่งอังกฤษ- โอลิเวอร์ ครอมเวลล์- สงครามกลางเมืองอังกฤษ- ฝ่ายรัฐสภา- ฝ่ายกษัตริย์นิยม
เมดสตัน
การล้อมเมืองโคลชิสเตอร์

การล้อมเมืองโคลชิสเตอร์ (Siege of Colchester) เป็นการล้อมเมืองที่เกิดขึ้นในสงครามกลางเมืองอังกฤษครั้งที่ 2 ในฤดูร้อนระหว่างวันที่ 12 มิถุนายน ถึง 28 สิงหาคม ค.ศ. 1648 ที่เมืองโคลชิสเตอร์ในอังกฤษ
ก่อนหน้าที่จะเกิดขึ้นสงครามกลางเมืองเริ่มคุกรุ่นขึ้นอีกในหลายบริเวณในบริเตน โคลชิสเตอร์อยู่ท่ามกลางความขัดแย้งเมื่อฝ่ายนิยมกษัตริย์ของพระเจ้าชาลส์ที่ 1 พยายามเดินทัพไปยังอีสต์แองเกลียเพื่อไปหนุนพระองค์ แต่ถูกกองทัพของลอร์ดแฟร์แฟกซ์ดักโจมตี ฝ่ายนิยมกษัตริย์เพลี่ยงพล้ำจนต้องถอยเข้าไปในเมืองโคลชิสเตอร์ เมื่อไม่ได้รับชัยชนะลอร์ดแฟร์แฟกซ์ก็ล้อมเมืองไว้ ฝ่ายนิยมกษัตริย์ตั้งมั่นอยู่ได้สิบเอ็ดอาทิตย์ก่อนที่จะยอมแพ้หลังจากการพ่ายแพ้ของยุทธการที่เพรสตันของฝ่ายเดียวกัน

**อ้างอิง**

**ดูเพิ่ม**
 พระเจ้าชาลส์ที่ 1 แห่งอังกฤษ- โอลิเวอร์ ครอมเวลล์- สงครามกลางเมืองอังกฤษ- ฝ่ายรัฐสภา- ฝ่ายกษัตริย์นิยม
คโลเชสเตอร์
บลูไลนส์

บลูไลนส์ (Blue Lines) เป็นอัลบัมเปิดตัวของแมสซีฟแอตแทก วางตลาดใน 8 เมษายน ปี 1991 โดยค่าย ไวลด์บันช์ และเวอร์จินเรเคิดส์ การบันทึกที่เริ่มโดยสมาชิก แกรนต์ "แดดดีจี" มาร์แชล, รอเบิร์ต "ทรีดี" เดล นายา และ แอนดรู "มัชรูม" วาวส์ ร่วมกับ จอนนี ดอลลาร์ นอกจากนี้ยังมีสมาชิกอย่าง ทริกกี นักร้อง ชารา เนลสัน และ ฮอเรซ แอนดี้ โดยปกติถือว่าเป็นอัลบัมในแนว "ทริปฮอป" อัลบัมแรก บลูไลนส์ รวมองค์ประกอบของ ฮิปฮอป (เช่น เบรกบีต, แซมพลิง, และ แร็ป) พร้อมกับ ดนตรีดั๊บ, ดนตรีโซล, เร็กเก และ ดนตรีอิเล็กทรอนิกส์ 
Blue Lines ได้ติดอยู่ใน 21 อัลบัมที่ยิ่งใหญ่ที่สุดตลอดกาล ในปี 1997 จากสำรวจความคิดเห็นโดย เอชเอ็มวี แชนเนล 4 เดอะการ์เดียน และ คลาสสิกเอฟเอม ในปี 2000 ติดอันดับที่ 9 จาก "100 อัลบัมอังกฤษที่ยิ่งใหญ่ที่สุดเท่าที่เคยมีมา" ของ นิตยสารคิว  ในปี 2003 ได้ถูกรวมอยู่ในรายชื่อ "500 อัลบัมที่ยิ่งใหญ่ที่สุดตลอดกาล" ของ นิตยสารโรลลิงสโตน และอีกครั้งในปี 2012 เว็บไซต์ พิตซ์ฟอร์ก (Pitchfork) ได้จัดอันดับที่ 85 ในรายชื่อ "100 อัลบัมยอดเยี่ยมในยุค 1990"
อัลบัมเวอร์ชันรีมาสเตอร์ได้วางขายในวันที่ 19 พฤศจิกายน ปี 2012

**รายชื่อเพลง**
# Safe From Harm (5:18)
# One Love (4:48)
# Blue Lines (4:21)
# Be Thankful For What You've Got (4:09)
# Five Man Army (6:04)
# Unfinished Sympathy (5:08)
# Daydreaming (4:14)
# Lately (4:26)
# Hymn Of The Big Wheel (6:36)

**อ้างอิง**

**แหล่งข้อมูลอื่น**
  Blue Lines Album onDiscogs
หมวดหมู่:อัลบั้มเพลงของแมสซีฟแอตแทก
หมวดหมู่:อัลบั้มเพลงในปี พ.ศ. 2534
โซเฟียแห่งนัสเซา

โซเฟีย วิลเฮลมีเนอ มารีอันเนอ เฮนรีเอ็ทเทอ  (Sophia Wilhelmine Marianne Henriette, 9 กรกฎาคม ค.ศ. 1836 - 30 ธันวาคม ค.ศ. 1913) ทรงเป็นเจ้าหญิงเยอรมันจากนัสเซาซึ่งอภิเษกสมรสเข้าสู่ราชวงศ์สวีเดนและนอร์เวย์ ต่อมาพระนางได้ขึ้นเป็นสมเด็จพระราชินีแห่งสวีเดนและนอร์เวย์
พระองค์เป็นพระธิดาในเจ้าชายวิลเลียม ดยุกแห่งนัสเซา และพระชายาองค์ที่สองเจ้าหญิงพอลลีน เฟรดเดอร์ริกา มาเรียแห่งเวือร์ทเทิมแบร์ค
เป็นพระราชนัดดา (หลานยาย) ของเจ้าชายพอลแห่งเวือร์ทเทิมแบร์ค พระโอรสของเจ้าชายฟรีดริชที่ 1 แห่งเวือร์ทเทิมแบร์ค และเจ้าหญิงออกัสตาแห่งเบราน์ชไวก์ เจ้าหญิงออกัสตาเป็นพระธิดาในคาร์ล วิลเฮล์ม แฟร์ดีนันด์ ดยุกแห่งเบราน์ชไวก์ และเจ้าหญิงออกัสตาแห่งบริเตนใหญ่
เจ้าหญิงออกัสตาเป็นพระธิดาองค์โตในเจ้าชายเฟรเดอริก เจ้าชายแห่งเวลส์ และเจ้าหญิงออกัสตาแห่งซัคเซิน-โกทา พระองค์เป็นพระเชษฐภคินีในพระเจ้าจอร์จที่ 3 แห่งสหราชอาณาจักร,เจ้าชายเอ็ดเวิร์ด ดยุกแห่งยอร์คและอัลบานี, เจ้าชายวิลเลียม เฮนรี ดยุกแห่งกลอสเตอร์และเอดินเบิร์ก, เจ้าชายเฮนรี ดยุกแห่งคัมบาลันด์และสแตรธเอิร์น และแคโรไลน์ มาทิลดาแห่งบริเตนใหญ่ พระราชินีในพระเจ้าคริสเตียนที่ 7 แห่งเดนมาร์ก
หมวดหมู่:ราชินีแห่งสวีเดน
หมวดหมู่:บุคคลจากวีสบาเดิน
หมวดหมู่:ราชินีแห่งนอร์เวย์
หมวดหมู่:ราชวงศ์นัสเซา-ไวล์บวร์ค‎
โพรเทคชัน

เพลงในชื่อเรียกเดียวกันนี้ ดูบทความที่ โพรเทคชัน (เพลง)
โพรเทคชัน (Protection) เป็นอัลบัมที่สี่ของแมสซีฟแอตแทก วางตลาดใน 26 กันยายน ปีค.ศ. 1994 โดยค่าย เซอคา และเวอร์จินเรเคิดส์ นอกจากนี้มีอัลบัมรีมิกซ์ภายใต้ชื่อNo Protection รีมิกซ์โดย ดีเจ แมด โปรเฟสเซอร์ (Mad Professor)

**รายชื่อเพลง**
#"Protection" (Vowles/Del Naja/Marshall/Thorn) – 7:51
#"Karmacoma" (Vowles/Del Naja/Marshall/Tricky/Norfolk/Locke) – 5:16
#"Three" (Vowles/Del Naja/Marshall/Hooper/Suwoton) – 3:49
#"Weather Storm" (Vowles / Del Naja / Marshall / Hooper / Armstrong / Harmon / Napoleon /Lloyd /Murray) – 4:59
#"Spying Glass" (Vowles/Del Naja/Marshall/Hooper/Andy) – 5:20
#"Better Things" (Vowles/Del Naja/Marshall/Thorn/Watt/Brown) – 4:13
#"Eurochild" (Vowles/Del Naja/Marshall/Tricky/Norfolk/Locke) – 5:11
#"Sly" (Vowles, Del Naja/Marshall/Hooper/Suwoton/Goldman) – 5:24
#"Heat Miser" (Vowles/Del Naja/Marshall/Hooper/de Vries) – 3:39
#"Light My Fire" (live) (The Doors) – 3:15 

**แหล่งข้อมูลอื่น**
 Protection Album onDiscogs
หมวดหมู่:อัลบั้มเพลงของแมสซีฟแอตแทก
หมวดหมู่:อัลบั้มเพลงในปี พ.ศ. 2537
ประเมินผล

ประเมินผล หรือมักเรียก "การติดตามประเมินผล" เป็นกระบวนการดำเนินงานด้านการกำกับควบคุม เพื่อติดตามความก้าวหน้าของภารกิจและหรือประเมินว่าภารกิจสำเร็จตามวัตถุประสงค์ที่กำหนดไว้หรือไม่ การติดตามประเมินผล โดยปกติจะต้องกำหนดดัชนีการติดตามประเมินผลเพื่อเป็นเกณท์ในการพิเคราะห์ว่าสถานการณ์ที่ตรวจสอบวัดได้นั้นบรรลุหรือไม่บรรลุเมื่อเทียบกับเกณท์หรือดัชนีที่กำหนดประโยชน์ของการติดตามประเมินผลไม่เพียงแต่ช่วยให้ทราบความก้าวหน้า และหรือความล้าหลังของการดำเนินการ โดยใช้ดัชนีประเมินว่าการดำเนินการไก้ลถึงเป้าหมายที่กำหนดแค่ไหนเพียงไรแล้ว ยังสามารถช่วยให้วิเคราะห์เพิ่มเติมให้ทราบปัจจัยเหตุแห่งความสำเร็จและความล้มเหลวดังกล่าวได้ ทำให้เกิดประโยชน์ในการปรับปรุงแนวทางดำเนินการต่อไปได้
หมวดหมู่:ความรู้
อาร์เทอร์ เคเพลล์ บารอนเคเพลล์ที่ 1 แห่งแฮดัม

อาร์เทอร์ เคเพลล์ บารอนเคเพลล์ที่ 1 แห่งแฮดัม (Arthur Capell, 1st Baron Capell of Hadham; 20 กุมภาพันธ์ ค.ศ. 1608 - 9 มีนาคม ค.ศ. 1649) อาร์เทอร์ เคเพลล์เป็นนายทัพฝ่ายนิยมกษัตริย์ในสงครามกลางเมืองอังกฤษ 
อาร์เทอร์ เคเพลล์เกิดเมื่อวันที่ 20 กุมภาพันธ์ ค.ศ. 1608 เป็นบุตรคนเดียวของเซอร์เฮนรี เคเพลล์ และทีโอโดเซีย เคเพลล์บุตรีของเซอร์เอดเวิร์ด มอนทากิวแห่งโบรห์ตันในนอร์แทมป์ตันเชอร์ เคเพลล์ได้รับเลือกให้เป็นสมาชิกของรัฐสภาสั้นและรัฐสภายาว ในปี ค.ศ. 1640 สำหรับฮาร์ตฟอร์ดเชอร์ เมื่อเริ่มแรกเคเพลล์สนับสนุนฝ่ายตรงข้ามกับรัฐบาลของพระเจ้าชาลส์ แต่ต่อมาก็หันไปเป็นฝ่ายสนับสนุนพระองค์ เคเพลล์ได้รับพระราชทานบรรดาศักดิ์เป็น "บารอนเคเพลล์แห่งแฮดัม" ในมณฑลฮาร์ตฟอร์ดเมื่อวันที่ 6 สิงหาคม ค.ศ. 1641
เมื่อสงครามเริ่มขึ้นเคเพลล์ก็ได้รับแต่งตั้งให้เป็นข้าหลวงแห่งชรอปเชอร์, เชชเชอร์ และนอร์ทเวลส์ ในการเป็นผู้นำทางการทหารในบริเวณนั้น ต่อมาเคเพลล์ก็ได้รับแต่งตั้งให้เป็นหนึ่งในองคมนตรีในเจ้าชายแห่งเวลส์ และผู้แทนพระองค์ในการเจรจาที่อักซ์บริดจ์ ในปี ค.ศ. 1645 เคเพลล์ติดตามพระราชินีเฮนเรียตตา มาเรีย ไปฝรั่งเศสในปี ค.ศ. 1646 แต่ไม่เห็นด้วยกับการเดินทางของเจ้าชายแห่งเวลส์ จึงได้ตัดสินใจลาออกไปอยู่ที่เจอร์ซีย์ แต่ต่อมาก็เข้าช่วยพระเจ้าชาลส์ในการหลบหนีจากเกาะไวต์ 
เคเพลล์เป็นผู้นำคนสำคัญของฝ่ายนิยมกษัตริย์ในสงครามกลางเมืองอังกฤษครั้งที่ 2 แต่ไม่ประสบความสำเร็จ เมื่อวันที่ 27 สิงหาคม เคเพลล์และจอร์จ กอริง เอิร์ลที่ 1 แห่งนอริช ก็ยอมแพ้ต่อทอมัส แฟร์แฟกซ์ ลอร์ดแฟร์แฟกซ์ที่ 3 แห่งแคเมอรอน ที่โคลชิสเตอร์ โดยได้รับสัญญาว่าจะยกโทษให้ แต่ทางรัฐบาลมีปัญหากับสัญญา เคเพลล์หลบหนีจากหอคอยแห่งลอนดอนแต่ถูกจับและถูกลงโทษโดยการประหารชีวิตโดยรัฐสภา เมื่อวันที่ 8 มีนาคม ค.ศ. 1649 และถูกประหารชีวิตพร้อมกับเจมส์ แฮมิลตัน ดุ๊กที่ 1 แห่งแฮมิลตัน และเฮนรี ริช เอิร์ลที่ 1 แห่งฮอลแลนด์ ในวันรุ่งขึ้น
เคเพลล์แต่งงานกับเอลิซาเบท บุตรีและทายาทของเซอร์ชาลส์ มอร์ริสันแห่งแคสซีโอบรีพาร์กในฮาร์ตฟอร์ดเชอร์ เคเพลล์และเอลิซาเบทมีบุตรธิดาด้วยกันเก้าคนชายห้าหญิงสี่ ต่อมาอาร์เทอร์ผู้เป็นลูกชายได้รับพระราชทานบรรดาศักดิ์เป็นเอิร์ลแห่งเอสเซกซ์ในสมัยฟื้นฟูราชวงศ์

**อ้างอิง**

**ดูเพิ่ม **
 สงครามกลางเมืองอังกฤษ- สงครามกลางเมืองอังกฤษครั้งที่ 2
หมวดหมู่:บุคคลที่เกิดในปี พ.ศ. 2151
หมวดหมู่:ขุนนางอังกฤษ
หมวดหมู่:บุคคลในสงครามกลางเมืองอังกฤษ
หมวดหมู่:นักการทหารชาวอังกฤษ
หมวดหมู่:นักการเมืองอังกฤษ
หมวดหมู่:บุคคลในคริสต์ศตวรรษที่ 17
หมวดหมู่:ผู้ถูกประหารชีวิตในอังกฤษ
หมวดหมู่:ผู้ถูกประหารชีวิตโดยการตัดศีรษะ
หมวดหมู่:บุคคลจากเทศมณฑลนอร์แทมป์ตันเชอร์
หมวดหมู่:วัดในจังหวัดสุราษฎร์ธานี

สุราษฎร์ธานี
สุราษฎร์ธานี
หมวดหมู่:ศาสนสถานในจังหวัดสุราษฎร์ธานี
หมวดหมู่:ศาสนาพุทธในจังหวัดสุราษฎร์ธานี
พระเจ้าราชราช โจฬะที่ 1

พระเจ้าราชราช โจฬะที่ 1  (இராசராச சோழன்) ทรงเป็นหนึ่งในจักรพรรดิที่ยิ่งใหญ่ที่สุดแห่งราชวงศ์โจฬะ ทรงครองราชย์ระหว่าง พ.ศ. 1528 - พ.ศ. 1557 (ค.ศ. 985 - ค.ศ. 1014) พระองค์ทรงสถาปนาจักรวรรดิโจฬะขึ้นด้วยการพิชิตอาณาจักรต่าง ๆ ทางอินเดียใต้ปัจจุบัน และทรงขยายพระราชอาณาเขตไปจนจดเกาะศรีลังกาในทางทิศใต้ และถึงอาณาจักรกฬิงคะ (โอริศา) ในทิศตะวันออกเฉียงเหนือ พระองค์ทรงทำสงครามกับจักรวรรดิจาลุกยะตะวันออกซึ่งตั้งอยู่ทางทิศเหนือ และอาณาจักรปัณฑยะซึ่งอยู่ทางใต้หลายต่อหลายครั้ง การยึดครองเมืองเวงคี (Vengi - เมืองหลวงของจักรวรรดิจาลุกยะตะวันออก) ของพระองค์กลายเป็นรากฐานสำคัญของราชวงศ์โจฬะยุคหลัง จากนั้นทรงยกทัพเข้าตีศรีลังกาและยึดครองเกาะแห่งนี้เป็นเวลานานนับศตวรรษ
พระองค์ทรงวางรากฐานระบบการบริหารราชการด้วยการแบ่งประเทศออกเป็นตำบล และทรงสร้างมาตรฐานการเก็บผลประโยชน์เข้าท้องพระคลังผ่านการสำรวจที่ดินอย่างเป็นระบบ ด้วยความสำเร็จของพระองค์ ทำให้องค์รัชทายาทของพระองค์ พระเจ้าราเชนทราโจฬะที่ 1 ทรงสามารถขยายจักรวรดิออกไปได้ไกลยิ่งขึ้น

**อ้างอิง**
1014
หมวดหมู่:พระมหากษัตริย์อินเดีย
หมวดหมู่:ราชวงศ์โจฬะ
หมวดหมู่:มหาราช
เมซซานีน (อัลบั้ม)

เมซซานีน  (Mezzanine) เป็นอัลบัมที่สามของแมสซีฟแอตแทก วางตลาดใน 20 เมษายน ปี 1998 โดยค่าย เซอคา และเวอร์จินเรเคิดส์  โปรดิวโดย  แมสซีฟแอตแทก และนีล ดาวิดจ์ นอกจากนี้พวกเขายังมีการเพิ่มซาวด์ทริปฮอปให้เป็นสไตล์อิเล็กทรอนิกา ที่ได้อิทธิพลหลากหลายจาก นิวเวฟ, ร็อก, ฮิปฮอป และ ดนตรีดั๊บ
เมซซานีน ติดอันดับท็อปชาร์ตในสหราชอาณาจักร ออสเตรเลีย ไอร์แลนด์ และนิวซีแลนด์ กลายเป็นอัลบั้มที่ประสบความสำเร็จในเชิงพาณิชย์มากที่สุดของวงจนถึงปัจจุบัน ซิงเกิลจากอัลบัมนี้ได้แก่: "Risingson", "Teardrop", "Angel", และ "Inertia Creeps"

**รายชื่อเพลง**
# "Angel" - 6:18  (Del Naja/Marshall/Vowles/Hinds) 
# "Risingson" - 4:58  (Del Naja/Marshall/Vowles/Reed/Seeger) 
# "Teardrop" - 5:29  (Del Naja/Marshall/Vowles/Fraser) 
# "Inertia Creeps" - 5:56  (Del Naja/Marshall/Vowles) 
# "Exchange" - 4:11  (Hilliard/Garson) 
# "Dissolved Girl" - 6:07  (Del Naja/Marshall/Vowles/Sara Jay/Matt Schwartz) 
# "Man Next Door" - 5:55  (Holt/Smith/Tolhurst/Dempsey) 
# "Black Milk" - 6:20  (Del Naja/Marshall/Vowles/Fraser) 
# "Mezzanine" - 5:54  (Del Naja/Marshall/Vowles) 
# "Group Four" - 8:13  (Del Naja/Marshall/Vowles/Fraser) 
# "(Exchange)" 4:08  (Hilliard/Garson) 
# "Superpredators" (Japanese bonus track) - 5:16  (Del Naja/Marshall/Vowles) 

**อ้างอิง**

**แหล่งข้อมูลอื่น**
 Mezzanine Album onDiscogs
หมวดหมู่:อัลบั้มเพลงของแมสซีฟแอตแทก
หมวดหมู่:อัลบั้มเพลงในปี พ.ศ. 2541
จักรพรรดิโคโตกุ

จักรพรรดิโคโตกุ (nihongo|孝徳天皇|Kōtoku-tennō; ค.ศ. 596 – 24 พฤศจิกายน ค.ศ. 654) เป็นจักรพรรดิญี่ปุ่นองค์ที่ 36 ตามลำดับการสืบราชบัลลังก์แบบดั้งเดิม
รัชสมัยของพระองค์อยู่ในช่วง ค.ศ. 645 ถึง 654

**เรื่องเล่าแบบดั้งเดิม**
ก่อนขึ้นครองราชบัลลังก์ดอกเบญจมาศ โคโตกุมีพระนามส่วนพระองค์ (อิมินะ) ว่า คารุ (Karu) หรือ เจ้าชายคารุ (Karu-no-Ōji)
สมเด็จพระจักรพรรดิโคโตกุทรงเป็นมหาราชของญี่ปุ่น พระองค์ท่านได้สร้างวัดหลายแห่ง และทำให้ศิลปะสมัยนั้นเจริญรุ่งเรืองมาก ทรงตรากฎหมายขึ้นมาหลายฉบับ นอกจากนี้จักรพรรดิโคโตกุยังเริ่มใช้ปีรัชศกเป็นองค์แรกซึ่งใช้มาจนถึงปัจจุบัน

**รัชสมัย**
ปีในรัชสมัยของโคโตกุมีมากกว่าหนึ่งชื่อศักราชหรือ เน็งโง- ไทกะ   (645–650)- ฮากูจิ (650–655)

**พระมเหสีและพระราชโอรสธิดา**
จักรพรรดินี: เจ้าหญิงฮาชิฮิโตะ (間人皇女, สวรรคต ค.ศ. 665) พระราชธิดาในจักรพรรดิโจเมกับจักรพรรดินีโคเงียวกุ
ฮิ: อาเบะ โนะ โอตาราชิ-ฮิเมะ (阿部小足媛) ธิดาในอาเบะ โนะ คูราฮาชิ-มาโระ- เจ้าชายอาริมะ (有間皇子, 640–658)
ฮิ: ซางะ โนะ ชิ-โนะ-อิรัตสึเมะ (蘇我乳娘) ธิดาในโซงะ โนะ คูระ-โนะ-ยามาดะ โนะ อิชิกาวะ-โนะ-มาโระ

**พระราชพงศาวลี**

**อ้างอิง**

**ข้อมูล**
 Aston, William George. (1896).   Nihongi: Chronicles of Japan from the Earliest Times to A.D. 697. London: Kegan Paul, Trench, Trubner.  448337491- Brown, Delmer M. and Ichirō Ishida, eds. (1979).   Gukanshō: The Future and the Past. Berkeley: University of California Press. 978-0-520-03460-0;  251325323- Ponsonby-Fane, Richard Arthur Brabazon. (1959).   The Imperial House of Japan. Kyoto: Ponsonby Memorial Society. 194887- Titsingh, Isaac. (1834). Nihon Ōdai Ichiran; ou,   Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.  5850691- Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. 978-0-231-04940-5;  59145842
654
โคโตกุ
หมวดหมู่:ราชวงศ์ญี่ปุ่น
บีแทงก์ฟูลฟอร์วอตยูก็อต

"บีแทงก์ฟูลฟอร์วอตยูก็อต" (Be Thankful for What You Got) เป็นเพลงโซลที่แต่งโดย วิลเลียน เดวอห์น

**ภูมิหลัง**
เดวอห์น แต่งเพลง "A Cadillac Don't Come Easy" ต่อมาเปลี่ยนชื่อเป็น "Be Thankful for What You Got" ในปี 1972 และ ใช้จ่ายไป 900 เหรียญในการทำสัญญาเพื่อบันทึกเดโมแรก แม้จะได้รับการอนุมัติสำเร็จ บริษัทขอสงวนสิทธิ์ในการขยายสัญญากับค่าย Omega Sound
โดยมีสมาชิกวง MFSB ได้แก่ นอร์แมน แฮร์ริส มือกลอง เอิร์ล ยัง มือเบส รัสตี แจ็กแมน ไวบราโฟน วินซ์ มอนทานา และมือคองกา แลร์รี วอชิงตัน ซึ่งดูแลโดย แอลลัน เฟลเดอร์ ผู้ยังกระจายโฆษณา ดูแลวงแบ็กอัปพี่น้องร้องประสานเสียงของเขา จากนั้น แฟรงก์ ฟิโอราวานตี ได้เปิดตัวเพลงในค่ายเพลง Roxbury Records ที่บริหารโดยโปรดิวเซอร์ - นักแต่งเพลง เวส ฟาร์เรล
ขายได้เกือบสองล้านแผ่นหลังจากออกจำหน่ายในฤดูใบไม้ผลิปี 1974 ขึ้นถึงอันดับ 1 ในชาร์ต R&B ของสหรัฐอเมริกาและอันดับ 4 ในชาร์ตบิลบอร์ดฮอต 100 ด้วยเสียงและเนื้อหาที่ได้รับอิทธิพลจาก เคอร์ทิส เมย์ฟิลด์ มีเนื้อเพลงที่เรียบง่ายและฮิตติดบ้าน จนกลายเป็นเพลงที่ถูกเปิดในสถานีวิทยุกอสเปล

**ชาร์ต**

**ชาร์ตประจำสัปดาห์**

**ชาร์ตสิ้นปี**

**คัฟเวอร์**
เพลงนี้ถูกคัฟเวอร์โดยหลายศิลปิน เช่น ดีอินทรูเดอส์ ในอัลบั้ม Energy of Love อาเธอร์ ลี และ วงเลิฟ ในอัลบั้ม Reel to Real เวอร์ชันเร็กเกที่คัฟเวอร์โดย  โดโนแวน คาร์เลส ปี 1974 บันนี คลาร์ก (โปรดิวเซอร์ โดย ลี "สแครตช์" เพร์รี ) ในปี 1975 และ by วินสตัน เคอร์ติส ในปี 1984 (โดยค่าย World International Records) วงทริปฮอปแมสซีฟแอตแทก ในอัลบั้ม Blue Lines ปี 1991 พอร์ตเทรต ในอัลบั้ม Addams Family Values: Music from the Motion Picture ปี 1993 ปีเตอร์ เบลกลีย์ ในธีมเพลงเปิด  The Taking of Beverly Hills โยลาเตงโก ในซิงเกิล ปี 1997 Little Honda และลอว์เรนซ์ "ลิปโบน" เรดดิง ในอัลบั้ม Science of Bootyism  ปี 2009

**เวอร์ชันแมสซีฟแอตแทก**
คัฟเวอร์เวอร์ชันของแมสซีฟแอตแทก เปลี่ยนชื่อใหม่เป็น "บีแทงก์ฟูลฟอร์วอตยูฟก็อต" (Be Thankful for What You've Got) ที่ได้อยู่อัลบั้มเปิดตัวของพวกเขา Blue Lines ปี 1991 มีการผลิตมิวสิกวิดีโอให้กับเพลงนี้ แม้ว่าได้จำหน่ายในรูปแบบเชิงพาณิชย์ เพลงนี้ยังถูกรีมิกซ์โดย พอล โอกเคนโฟลด์ ที่รวมอยู่ในซิงเกิลปี 1992 Massive Attack EP
รายชื่อเพลง:
# "Hymn of the Big Wheel" (Nellee Hooper Remix) – 4:47
# "Home of the Whale" – 4:02
# "Be Thankful for What You've Got" (Paul Oakenfold Remix) – 4:36
# "Any Love" (Larry Heard Remix) – 4:27

**อ้างอิง**

**แหล่งข้อมูลอื่น**
 Be Thankful for What You've Got 1 Single onDiscogs- Be Thankful for What You've Got 2 Single onDiscogs- W. DeVaughn onDiscogs
หมวดหมู่:ซิงเกิลในปี พ.ศ. 2535
หมวดหมู่:ซิงเกิลในปี พ.ศ. 2552
หมวดหมู่:ซิงเกิลในปี พ.ศ. 2534
หมวดหมู่:ซิงเกิลในปี พ.ศ. 2517
หมวดหมู่:คาดิลแลค
หมวดหมู่:เพลงของแมสซีฟแอตแทก
เสียดาย 2

เสียดาย 2 (Daughter 2) ภาพยนตร์ไทยในปี พ.ศ. 2539 นำแสดงโดย มาริสา แอนนิต้า, สาริน บางยี่ขัน, สรพงษ์ ชาตรี, ญาณี ตราโมท, อรุณโรจน์ เลี่ยมทอง (นักแสดงรับเชิญ) บทภาพยนตร์และกำกับการแสดงโดย หม่อมเจ้าชาตรีเฉลิม ยุคล

**เนื้อเรื่อง**
เสียดาย 2 เป็นเรื่องราวของ โรส (มาริสา แอนนิต้า) เด็กสาวลูกครึ่งไทย-ตะวันตก ในครอบครัวมีอันจะกิน โดยมี ระบิล (สรพงษ์ ชาตรี) พ่อชาวไทย  และแม่ชาวต่างประเทศ ที่เป็นครูสอนดนตรีทั้งคู่ วันหนึ่งเธอเคราะห์ร้ายติดเชื้อเอชไอวี จากการรับบริจาคเลือด เธอรู้สึกสับสนหาทางออกไม่ได้จนคิดฆ่าตัวตาย เพราะทั้งเพื่อนฝูงและครอบครัวเริ่มไม่ไว้ใจและทำตัวถอยห่าง จึงหลบหนีออกจากบ้าน แต่เคราะห์ยังดีเธอได้อยู่กับเพื่อนรุ่นพี่ที่เป็นผู้ป่วยโรคเอดส์เช่นเดียวกัน โดยมี ภาสิณี ศรีคำรุ้ง (อรุณโรจน์ เลี่ยมทอง) สื่อมวลชนที่สืบเสาะหาข้อมูลเพื่อทำรายการโทรทัศน์เพื่อให้สังคมได้รับรู้ถึงข้อเท็จจริงและเข้าใจผู้ที่ป่วยเป็นโรคร้ายนี้

**เบื้องหลังและคำวิจารณ์**
เสียดาย 2 เป็นภาพยนตร์สะท้อนปัญหาสังคมเป็นภาคต่อจาก เสียดาย ในปี พ.ศ. 2537 ที่เป็นภาพยนตร์ในแนวสารคดีสะท้อนปัญหาสังคมเกี่ยวกับวัยรุ่นและยาเสพติด แต่ เสียดาย 2 นี้เป็นภาพยนตร์แบบดราม่าทั่วไป และเป็นเรื่องของผู้เป็นโรคเอดส์
เป็นผลงานการแสดงครั้งแรกของ มาริสา แอนนิต้า นางแบบสาวลูกครึ่งไทย-เนเธอร์แลนด์ และเป็นการแสดงอีกครั้งของ สรพงษ์ ชาตรี นักแสดงคู่บารมีของ ม.จ.ชาตรีเฉลิม ยุคล ผู้กำกับและผู้เขียนบท หลังจากแสดงมาแล้วครั้งหนึ่งจาก เสียดาย ในภาคแรก
อีกทั้งยังได้ อรุณโรจน์ เลี่ยมทอง สื่อมวลชนหญิงที่มีชื่อเสียง เป็นนักแสดงรับเชิญรับบทที่เหมือนกับชีวิตของตนเองจริง ๆ คือ เป็นสื่อมวลชนที่พยายามเสาะหาข้อมูลข้อเท็จจริงเกี่ยวกับผู้ป่วยเพื่อแพร่ภาพให้สาธารณะได้รับรู้
ภาพยนตร์ได้รับเสียงวิจารณ์ว่าทำได้ดีกว่าภาคแรก ซึ่งบทยังหลวมและไม่สมเหตุสมผลอยู่หลายส่วน และได้รับรางวัลไปหลายรางวัลด้วยกัน โดยเฉพาะรางวัลตุ๊กตาทองสำคัญ ๆ เช่น รางวัลภาพยนตร์ยอดเยี่ยม ประจำปี พ.ศ. 2539 ด้วย

**รางวัล**
 ภาพยนตร์ยอดเยี่ยม (รางวัลสุพรรณหงส์)- ภาพยนตร์ยอดเยี่ยม (รางวัลตุ๊กตาทอง)- นักแสดงนำชายยอดเยี่ยม (รางวัลตุ๊กตาทอง-สรพงษ์ ชาตรี)- นักแสดงประกอบชายยอดเยี่ยม (รางวัลตุ๊กตาทอง-ญาณี ตราโมท)- นักแสดงประกอบหญิงยอดเยี่ยม (รางวัลตุ๊กตาทอง-อรุณโรจน์ เลี่ยมทอง)- ผู้กำกับภาพยนตร์ยอดเยี่ยม (รางวัลตุ๊กตาทอง-หม่อมเจ้าชาตรีเฉลิม ยุคล)- บทภาพยนตร์ยอดเยี่ยม (รางวัลตุ๊กตาทอง-หม่อมเจ้าชาตรีเฉลิม ยุคล)- ตัดต่อและลำดับภาพยอดเยี่ยม (รางวัลตุ๊กตาทอง-หม่อมเจ้าชาตรีเฉลิม ยุคล)- กำกับภาพยอดเยี่ยม (รางวัลตุ๊กตาทอง-อานุภาพ บัวจันทร์)- ออกแบบเครื่องแต่งกายยอดเยี่ยม (รางวัลตุ๊กตาทอง-จันทร์กานต์ เถาวงษ์, วันรัก จันทไพบูลย์ชวลิต )- แต่งหน้าและแต่งผมยอดเยี่ยม (รางวัลตุ๊กตาทอง-นิติพล คำหวล)- บันทึกเสียงยอดเยี่ยม (รางวัลตุ๊กตาทอง-สุรพรหม ภิญโญทรัพย์)- ดนตรีประกอบยอดเยี่ยม (รางวัลตุ๊กตาทอง-พิเศษ สังขสุวรรณ)
นอกจากนี้แล้วยังได้เป็นตัวแทนของประเทศไทย เข้าชิงรางวัลออสการ์สาขาภาพยนตร์ต่างประเทศยอดเยี่ยม ในการประกาศรางวัลครั้งที่ 70 ด้วย แต่มิได้ผ่านเข้าไปถึงรอบสุดท้าย  

**อ้างอิง**
  รางวัลพระสุรัสวดี (ตุ๊กตาทอง) 2539 date=2011-08-24 

หมวดหมู่:ภาพยนตร์ไทยที่ออกฉายในปี พ.ศ. 2539
หมวดหมู่:ภาพยนตร์ที่กำกับโดย หม่อมเจ้าชาตรีเฉลิม ยุคล
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทย
หมวดหมู่:ภาพยนตร์ภาคต่อไทย
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี
หมวดหมู่:ตัวละครในดร.สลัมป์ กับหนูน้อยอาราเล่

ดร.สลัมป์ กับหนูน้อยอาราเล่
ด
หมวดหมู่:ดร.สลัมป์ กับหนูน้อยอาราเล่
ปูทูลกระหม่อม

ปูทูลกระหม่อม หรือ ปูแป้ง (Thaipotamon chulabhorn) เป็นปูน้ำจืดที่ค้นพบในประเทศไทยเมื่อปี พ.ศ. 2536 ที่ป่าดูนลำพัน อำเภอนาเชือก จังหวัดมหาสารคาม  โดยศาสตราจารย์ไพบูลย์ นัยเนตร ภาควิชาชีววิทยา คณะวิทยาศาสตร์ จุฬาลงกรณ์มหาวิทยาลัย ร่วมกับผู้เชี่ยวชาญจากพิพิธภัณฑ์ประวัติศาสตร์ทางธรรมชาติ ประเทศเนเธอร์แลนด์ และเป็นปีที่ปีที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเจริญพระชนมายุครบ 36 พรรษา จึงขอพระราชทานชื่อว่า "ปูทูลกระหม่อม" และได้กำหนดให้เป็นสัตว์ป่าคุ้มครอง ลำดับที่ 14 ของสัตว์ป่าจำพวกไม่มีกระดูกสันหลังในกฎกระทรวง ฉบับที่ 11 (พ.ศ. 2543) 

**ลักษณะ**
รูปร่างคล้ายปูนา มีสีสันสวยงาม 4 สีคือ ม่วง แสด เหลือง ขาว โดยกระดองมีสีม่วงเปลือกมังคุด ผสมพันธุ์นาน 4–5 ชั่วโมง ไข่จะฟองใหญ่กว่าปูนา 3–4 เท่า

**อ้างอิง**
ทูลกระหม่อม
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
หมวดหมู่:สัตว์ป่าคุ้มครอง
หมวดหมู่:สิ่งมีชีวิตเฉพาะถิ่น
หมวดหมู่:สัตว์น้ำประจำจังหวัดของไทย
หมวดหมู่:สมเด็จเจ้าฟ้าฯ กรมพระศรีสวางควัฒน วรขัตติยราชนารี
วันฮันเดรดท์วินโดว์

วันฮันเดรดท์วินโดว์ (100th Window) เป็นอัลบัมที่สี่ของแมสซีฟแอตแทก วางตลาดใน 10 กุมภาพันธ์ ปี 2003 โดยค่าย เวอร์จินเรเคิดส์ สมาชิกคนเดียวคือ รอเบิร์ต เดล นายา แอนดรูว์ วาวส์ ออกจากวงก่อนหน้าหลังออกอัลบัม Mezzanine ในปี 1998 และ แกรนต์ มาร์แชล ปฏิเสธที่จะมีส่วนร่วมในการอัดเสียง วันฮันเดรดวินโดว์ ถูกเขียนและผลิตโดย รอเบิร์ต เดล นายา และ นีล ดาวิดจ์ ร่วมกับนักร้อง ฮอเรซ แอนดี, ชิเนด โอคอนเนอร์ และ เดมอน อัลบาร์น (แสดงเป็น 2D) นอกจากนี้ยังเป็นอัลบั้มแรกที่ไม่ใช้การแชมเพิล และไม่มีองค์ประกอบของดนตรีแจ๊สหรือแจ๊สฟิวชันในสองอัลบั้มแรกอย่าง Blue Lines (1991) หรือ Protection (1994)

**รายชื่อเพลง**
# "Future Proof" (vocals by 3D) – 5:37
# "What Your Soul Sings" (vocals by Sinéad O'Connor) – 6:37
# "Everywhen" (vocals by Horace Andy) – 7:37
# "Special Cases" (vocals by Sinéad O'Connor) – 5:09
# "Butterfly Caught" (vocals by 3D) – 7:33
# "A Prayer for England" (vocals by Sinéad O'Connor) – 5:44
# "Small Time Shot Away" (vocals by 3D, backing vocals by 2D (Damon Albarn) – 7:57
# "Name Taken" (vocals by Horace Andy) – 7:47
# "Antistar" (vocals by 3D) – 8:17
# "LP4" (instrumental hidden track) – 11:23

**อ้างอิง**

**แหล่งข้อมูลอื่น**
  100th Window Album onDiscogs
หมวดหมู่:อัลบั้มเพลงของแมสซีฟแอตแทก
หมวดหมู่:อัลบั้มเพลงในปี พ.ศ. 2546
หลักห้า

ชุมชนชาวหลักห้า เป็นชื่อเรียกของชุมชน ที่อาศัยอยู่ในบริเวณหลักเขตที่ 5 ริมฝั่งคลองดำเนินสะดวก ซึ่งมีพื้นที่ครอบคลุม อำเภอบ้านแพ้ว จังหวัดสมุทรสาคร บางส่วนและติดกับเขตตำบลประสาทสิทธิ์ อำเภอดำเนินสะดวก จังหวัดราชบุรี  ประชาชนที่อาศัยอยู่ในเขตนี้มักเรียกชื่อ วัด หรือโรงเรียน ตามชื่อเสาหลักเขตที่ปักอยู่ริมคลองดำเนินสะดวก เช่น เรียกวัดปราสาทสิทธิ์ ว่าวัดหลักห้า เป็นต้น แต่เดิมตำบลประสาทสิทธิ์ รวมอยู่กับตำบลดอนไผ่ บางครั้งชาวบ้านอาจเรียกวัดประสาทสิทธิ์ว่าวัดดอนไผ่ 
พิธีแห่หลวงพ่อไตรรัตน์โรจน์ฤทธิ์ทางน้ำ
ชุมชนชาวหลักห้าส่วนใหญ่มีชาวไทยเชื้อสายจีนอาศัยอยู่เป็นจำนวนมาก อาชีพหลักได้แก่เกษตรกรรม เช่น
การทำสวนองุ่น สวนส้ม แก้วมังกร มะม่วง มะพร้าวน้ำหอม ชมพู่ทับทิมจันทร์ และสวนผักต่าง ๆ มากมาย ซึ่งเป็นแหล่งเกษตรกรรมที่มีชื่อเสียงอีกแห่งหนึ่งในเมืองไทย ในสมัยอดีต หน้าวัดปราสาทสิทธิ์ จะมีพ่อค้าแม่ขายน้ำพืชผลเกษตรกรรม มาจำหน่าย หรือแลกเปลี่ยนกัน จนกลายเป็นตลาดนัดทางน้ำ บางก็เรียกว่าตลาดน้ำหลักห้า หรือตลาดน้ำปากคลองบัวงาม แต่ปัจจุบันเมื่อมีถนนตัดผ่าน การเดินทางสัญจรทางรถยนต์มีมากขึ้น การเดินทางไปค้าขายทางรถมีความสะดวกเป็นอย่างมาก ตลาดน้ำหลักห้าจึงได้ซบเซาลงไปตามลำดับ กระทั่งปัจจุบัน จะมีพ่อค้าแม่ขายที่พายเรือจำหน่ายสินค้าจำนวนน้อยมาก
วัดหลักห้า หรือวัดปราสาทสิทธิ์ มีองค์หลวงพ่อไตรรัตน์โรจน์ฤทธิ์ ซึ่งเป็นพระพุทธรูปที่ประดิษฐานอยู่บนวิหารริมคลองดำเนินสะดวก เป็นที่เคารพบูชาเป็นอย่างมากของประชาชนทั่วไป มีการจัดงานประจำปี โดยมีพิธีแห่พระทางน้ำ ซึ่งเป็นประเพณีของชุมชนชาวหลักห้า จัดขึ้นในช่วงปลายเดือนมกราคม ถึงเดือนกุมภาพันธ์ โดยมีพิธีการแห่องค์หลวงพ่อไตรรัตน์โรจน์ฤทธิ์ตามคลองดำเนินสะดวก ตั้งแต่หลักหนึ่งจนถึงหลักแปด เพื่อให้ประชาชนได้สักการบูชา เพื่อความเป็นสิริมงคล ทำมาค้าขายดี และมีชีวิตที่ร่มเย็นเป็นสุขตลอดไป

**หลักเขตของคลองดำเนินสะดวก**
การขุดคลองดำเนินสะดวก เป็นการขุดคลองที่ใช้แรงงานคนเพียงอย่างเดียว มิได้อาศัยเครื่องจักรกลใด ๆ ทั้งสิ้น ใช้เวลาขุดคลอง 2 ปีเศษจึงแล้วเสร็จ คลองดำเนินสะดวกเป็นคลองที่ยาวมาก อาศัยภูมิปัญญาชาวบ้านในการขุดคลอง คือมีการขุดคลองเป็นช่วง ๆ สลับกับพื้นที่บางช่วงไม่ได้ขุด เมื่อฤดูฝนมาถึงน้ำหรากมาก็จะเซาะดินที่ไม่ได้ขุดให้พังทลายไปชนกับช่วงที่ขุดไว้แล้ว เป็นการทุนแรงงานนั้นเอง
คลองดำเนินสะดวก
คลองดำเนินสะดวกเป็นคลองที่มีความตรง ไม่คดเคี้ยว และมีการแบ่งระยะโดยการปักหลักเขตของคลองรวมทั้งสิ้น 8 หลักเขต โดยใช้เสาหินสี่เหลี่ยมขนาด 8x8 นิ้ว ปักไว้บนพื้นดินริมคลองสลักเลขกำกับไว้  แต่ละหลักมีระยะห่างกันประมาณ 4 กิโลเมตร หลักที่ 1 อยู่ในเขตพื้นที่ อำเภอบ้านแพ้ว จังหวัดสมุทรสาคคลองดำเนินสะดวก.jpgร และหลักสุดท้ายคือหลักที่ 8 อยู่ในเขตพื้นที่ อำเภอดำเนินสะดวก จังหวัดราชบุรี และนิยมเรียกชุมชนที่ตนเองอาศัยอยู่ตามชื่อหลักเขตดังกล่าว เช่น ชุมชนชาวหลักสาม ชาวหลักสี่ หรือชาวหลักห้า เป็นต้น นอกจากนั้นโรงเรียนหรือวัดก็นิยมเรียกชื่อตามหลักเขตดังกล่าว เช่น โรงเรียนวัดหลักห้า โดยมีชื่อทางราชการ คือ โรงเรียนชุมชนวัดประสาทสิทธิ์ และโรงเรียนประสาทรัฐประชากิจ หรือ วัดหลักห้า ซึ่งเรียกชื่อทางราชการว่า วัดปราสาทสิทธิ์ เป็นต้น
หมวดหมู่:สังคมจังหวัดราชบุรี
หมวดหมู่:อำเภอดำเนินสะดวก
จาง เจี่ยนจือ

จางเจี่ยนจือ (c= 張柬之 , ค.ศ.625-706)เป็นขุนนางในสมัย ราชวงศ์ถัง และอู่โจวและเป็นแกนนำในการบีบให้ บูเช็กเทียน สละราชสมบัติโดยท่านรับราชการในรัชสมัยพระนางบูเช็กเทียนแห่งอู่โจวและ จักรพรรดิถังจงจง แห่งราชวงศ์ถังต่อมาท่านถูกพระญาติของถังจงจงคือ อู่ซานซือ ผู้เป็นพระนัดดาของจักรพรรดินีบูเช็กเทียนใส่ร้ายท่านจึงถูกเนรเทศและถึงแก่อสัญกรรมระหว่างถูกเนรเทศในปี ค.ศ.706 ขณะอายุได้ 81 ปี
706
หมวดหมู่:บุคคลในยุคราชวงศ์ถัง
หมวดหมู่:ขุนนางจีน
หมวดหมู่:ตัวละครในบูเช็คเทียน จอมนางเหนือแผ่นดิน
หมวดหมู่:ขุนนางในสมัยราชวงศ์ถัง
โฮงี

โฮงี (He Yi; s=何仪) เป็นตัวละครในวรรณกรรมจีนอิงประวัติศาสตร์เรื่องสามก๊ก แต่เดิมเป็นหนึ่งในสมาชิกของกบฏโจรโพกผ้าเหลือง ต่อมาภายหลังได้สวามิภักดิ์กับโจโฉ และได้หนีจากกองทัพโจโฉไปแต่ก็ถูกจับโดยเคาทูและถูกโจโฉสั่งประหาร 	

**อ้างอิง**
 Chen, Shou. Sanguo Zhi. Vol 1, 17.- Luo, Guanzhong. Romance of the Three Kingdoms.
หมวดหมู่:บุคคลที่เกิดในคริสต์ศตวรรษที่ 2
หเออี้
หมวดหมู่:กบฏโพกผ้าเหลือง
หมวดหมู่:จากัวร์

หมวดหมู่:ตราสินค้ารถยนต์
หมวดหมู่:บริษัทรถยนต์
หมวดหมู่:บริษัทผู้ผลิตรถยนต์ในสหราชอาณาจักร
หมวดหมู่:ทาทามอเตอร์ส
เพอร์โซนา

เพอร์โซนา (Persona) สามารถหมายถึง- เกมชุด เพอร์โซนา ซึ่งเป็นเกมชุดย่อยของเมกามิเทนเซย์ ได้แก่
** เมกามิ อิบุนโรคุ เพอร์โซนา (Revelations: Persona)
** เพอร์โซนา 2
** เพอร์โซนา 3
** เพอร์โซนา 4
** เพอร์โซนา 5- โปรตอน เพอร์โซนา รถยนต์- เพอร์โซนา (ภาพยนตร์ปี พ.ศ. 2509) ภาพยนตร์สวีเดน กำกับโดยอิงมาร์ เบิร์กแมน- เพอร์โซนา แผนเปลี่ยนคนให้เหนือคน ภาพยนตร์ญี่ปุ่น สร้างในปี พ.ศ. 2551
ยูการิ โคกูบุง

ยูการิ โคกูบุง (Kokubun Yukari)  เป็นนักพากย์หญิงชาวญี่ปุ่น มีชื่อเล่นว่าบุนจัง เกิดวันที่ 8 กุมภาพันธ์ พ.ศ. 2526 ที่จังหวัดไซตามะ ประเทศญี่ปุ่น

**ผลงาน**

**แอนิเมชัน**
Humanoid Monster Bem (TV 2) รับบท Child (ep 5); Girl (ep 9)
*Katekyo Hitman Reborn! (TV) รับบท Tsunayoshi "Tsuna" Sawada
*Mushi-Shi (TV) รับบท Biki (ep 2)
*Onegai My Melody (TV) รับบท Naomi Iijima (eps 24-25, 29)
*Onegai My Melody ~Kuru Kuru Shuffle!~ (TV) รับบท Naomi Iijima (eps 6, 11)
*Peach Girl (TV) รับบท female student (ep 1); Nami (13 episodes eps 7, 10, 12-13, 15-17, 20-25); Sumire (eps 5-6)
*Save Me! Lollipop (TV) รับบท Gou

**อ้างอิง**
  Bee Diary-  國分優香里さん応援サイト「Bee World」 date=2007-04-21 -  Yukari KOKUBUN Anime News Network
หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดไซตามะ
หมวดหมู่:นักพากย์หญิงจากจังหวัดไซตามะ
การนมัสการของคนเลี้ยงแกะ (การาวัจโจ)

การชื่นชมของคนเลี้ยงแกะ (Adoration of the Shepherds) เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์รีจิโอนาเล, เมสสินาในประเทศอิตาลี
ภาพ “การชื่นชมของคนเลี้ยงแกะ” เขียนเสร็จราวปี ค.ศ. 1609 ขณะที่คาราวัจโจพำนักอยู่ที่เมสสินาคาราวัจโจได้รับสัญญาจ้างให้วาดภาพสี่ภาพจากชุดทุกขกิริยาของพระเยซู ถ้าคาราวัจโจได้เขียนตามสัญญาอย่างที่ว่าก็ไม่มีภาพใดที่เหลือให้เห็น ซัสซิโนกล่าวว่าฉากการประสูติของพระเยซูได้รับจ้างจากเซเนทของเมสสินาสำหรับวัดคาปุชินซานตามาเรียเดกลิอันเจลิ
ความเรียบง่ายแบบฟรานซิสกันแสดงให้เห็นได้ในภาพนี้ ภายในโรงนาไม้ที่ประสูติมีลาและวัวยืนอย่างอดทนอยู่ข้างหลังภาพ บนพื้นเป็นฟางมีตะกร้าใส่ขนมปังและ เครื่องมือช่างไม้ของโจเซฟและชิ้นผ้าสองสามชิ้น โจเซฟใส่เสื้อแดงแนะนำคนเลี้ยงแกะที่แต่งสีน้ำตางและเทาต่อแมรี ผู้ใส่เสื้อสีแดงสด พระแม่มารีทรงโอบอุ้มพระบุตรอยู่อย่างทะนุถนอม นอกจากสองรัศมีกับชายที่คุกเข่ากุมมือชื่นชมพระเยซูอยู่เท่านั้นที่ทำให้การพบเด็กเกิดใหม่ดูมีความหมายว่าพระเจ้าเสด็จมาสมภพในร่างของมนุษย์
คาราวัจโจได้รับค่าจ้าง 1000 สคูโดสำหรับงานชิ้นนี้ซึ่งเป็นค่าจ้างที่สูงที่สุดที่ได้รับตั้งแต่เริ่มเขียนภาพมา

**อ้างอิง**

**ดูเพิ่ม**
 คาราวัจโจ- การชื่นชมของคนเลี้ยงแกะ
หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1600
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระเยซู
หมวดหมู่:ศิลปะเกี่ยวกับพระแม่มารีย์
สถานีย่อย:การทหาร/วันนี้ในอดีต/1 เมษายน

1 เมษายน- พ.ศ. 2488 (ค.ศ. 1945) - สงครามโลกครั้งที่สอง: ปฏิบัติการไอซ์เบิร์ก - กองทัพสหรัฐอเมริกายกพลขึ้นบกที่เกาะโอกินาวา
จดหมายเหตุเดือนเมษายน
สถานีย่อย:การทหาร/วันนี้ในอดีต/4 เมษายน

4 เมษายน- พ.ศ. 2492 (ค.ศ. 1949) - ตัวแทนจากสิบสองประเทศร่วมลงนามในสนธิสัญญาแอตแลนติกเหนือ นับเป็นจุดกำเนิดขององค์การสนธิสัญญาป้องกันแอตแลนติกเหนือ
จดหมายเหตุเดือนเมษายน
สถานีย่อย:การทหาร/วันนี้ในอดีต/2 เมษายน

2 เมษายน- พ.ศ. 2525 (ค.ศ. 1982) - สงครามหมู่เกาะฟอล์คแลนด์: กองทัพอาร์เจนตินารุกรานหมู่เกาะฟอล์คแลนด์
จดหมายเหตุเดือนเมษายน
สถานีย่อย:การทหาร/วันนี้ในอดีต/3 เมษายน

3 เมษายน- พ.ศ. 2485 (ค.ศ. 1942) - สงครามโลกครั้งที่สอง: กองทัพญี่ปุ่นโจมตีทหารอเมริกันและทหารฟิลิปปินส์บนบคาบสมุทรบาตาน
จดหมายเหตุเดือนเมษายน
สถานีย่อย:การทหาร/วันนี้ในอดีต/5 เมษายน

5 เมษายน- พ.ศ. 2483 (ค.ศ. 1940) - สำนักงานมิโคยัน-กูเรวิชค์ส่งเครื่องบินรบมิก 1ลำแรกขึ้นสู่อากาศ
จดหมายเหตุเดือนเมษายน
สถานีย่อย:การทหาร/วันนี้ในอดีต/6 เมษายน

6 เมษายน- พ.ศ. 2460 (ค.ศ. 1917) - สงครามโลกครั้งที่หนึ่ง: สหรัฐอเมริกาประกาศสงครามกับเยอรมนี
จดหมายเหตุเดือนเมษายน
สถานีย่อย:การทหาร/วันนี้ในอดีต/7 เมษายน

7 เมษายน- พ.ศ. 2488 (ค.ศ. 1945) - สงครามโลกครั้งที่สอง: เรือประจัญบานยามาโตะจมลงสู่ก้นทะลประมาณ 200 ไมล์ทางเหนือของเกาะโอกินาวา
จดหมายเหตุเดือนเมษายน
ศูนย์การแพทย์สมเด็จพระเทพรัตนราชสุดาฯ สยามบรมราชกุมารี

:ระวังสับสนกับ ศูนย์การแพทย์สมเด็จพระเทพรัตน์ คณะแพทยศาสตร์โรงพยาบาลรามาธิบดี มหาวิทยาลัยมหิดล
ศูนย์การแพทย์สมเด็จพระเทพรัตนราชสุดาฯ สยามบรมราชกุมารี เป็นโรงพยาบาลในสังกัดคณะแพทยศาสตร์ มหาวิทยาลัยศรีนครินทรวิโรฒ ตั้งอยู่ภายในมหาวิทยาลัยศรีนครินทรวิโรฒ องครักษ์ ถนนรังสิต-นครนายก ตำบลองครักษ์ อำเภอองครักษ์ จังหวัดนครนายก เป็นโรงพยาบาลสำหรับการเรียนการสอนและฝึกวิชาชีพของคณะแพทยศาสตร์, คณะพยาบาลศาสตร์ และ คณะกายภาพบำบัด ของมหาวิทยาลัยศรีนครินทรวิโรฒ ควบคู่ไปกับโรงพยาบาลมหาวิทยาลัยอีกแห่งคือศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ ในจังหวัดนนทบุรี

**ประวัติ**
ศูนย์การแพทย์สมเด็จพระเทพรัตนราชสุดา ฯ สยามบรมราชกุมารี เริ่มโครงการมาตั้งแต่ พ.ศ. 2535 เพื่อเฉลิมพระเกียรติเนื่องในวโรกาสที่สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารีเจริญพระชนมายุ ครบ 35 พรรษา และก่อสร้างแล้วเสร็จเมื่อ พ.ศ. 2542 และมีพิธีเปิดอย่างเป็นทางการเมื่อวันที่ 2 พฤศจิกายน พ.ศ. 2544   โดยมีวัตถุประสงค์คือเป็นสถาบันในการจัดการเรียนการสอนของคณะแพทยศาสตร์และนิสิตคณะอื่นๆ ในสายวิทยาศาสตร์สุขภาพที่เกี่ยวข้อง รวมทั้งเป็นแหล่งวิจัยที่มีคุณภาพ โดยเฉพาะการวิจัยในทางคลินิค ซึ่งมีพื้นที่การดำเนินงานครอบคลุมทั้งสิ้น 5 จังหวัด ได้แก่ จังหวัดนครนายก ปราจีนบุรี สระแก้ว ฉะเชิงเทรา ระยอง และชลบุรี

**บริการทางการแพทย์**
ศูนย์การแพทย์สมเด็จพระเทพ ฯ เป็นโรงพยาบาลขนาด 360 เตียง  พื้นที่ทั้งสิ้น 58,595 ตารางเมตร โดยได้เปิดบริการรักษาด้วยแพทย์ผู้เชี่ยวชาญเฉพาะทาง ปัจจุบันเปิดบริการทั้งสิ้น 11 สาขา คือ สาขาสูติศาสตร์นรีเวชวิทยา, สาขากุมารเวชศาสตร์, สาขาอายุรศาสตร์, สาขาศัลยศาสตร์, สาขาศัลยศาสตร์ออโธปิดิกส์, สาขาทันตกรรม, สาขารังสีวิทยา, สาขาโสต ศอ นาสิก, สาขาจักษุ, สาขาเวชศาสตร์ฟื้นฟู และสาขาจิตเวชศาสตร์ ในตอนแรก ทางโรงพยาบาลได้เปิดรับรักษาผู้ป่วยในจำนวน 30 เตียง จนได้ขยายศักยภาพการดำเนินงานเพิ่มขึ้นตามลำดับ เพื่อให้สามารถรองรับความต้องการของผู้รับบริการที่เพิ่มขึ้น ปัจจุบันสามารถรับรักษาผู้ป่วยในได้ทั้งสิ้น 500 เตียง

**ดูเพิ่ม**
มหาวิทยาลัยศรีนครินทรวิโรฒ
*คณะแพทยศาสตร์ มหาวิทยาลัยศรีนครินทรวิโรฒ

**อ้างอิง**

**แหล่งข้อมูลอื่น**
  คณะแพทยศาสตร์ มหาวิทยาลัยศรีนครินทรวิโรฒ date=2011-08-21 
หมวดหมู่:มหาวิทยาลัยศรีนครินทรวิโรฒ
หมวดหมู่:โรงพยาบาลมหาวิทยาลัยในประเทศไทย
หมวดหมู่:โรงพยาบาลในจังหวัดนครนายก
หมวดหมู่:สิ่งก่อสร้างในอำเภอองครักษ์
หมวดหมู่:สถานที่ที่ตั้งชื่อตามพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
หมวดหมู่:โรงพยาบาลที่ก่อตั้งในปี พ.ศ. 2544
หมวดหมู่:ก่อตั้งในประเทศไทยในปี พ.ศ. 2544
น้ำตาลโตนด

น้ำตาลโตนด  เป็นน้ำตาลที่ได้จากต้นตาลโตนด ซึ่งในกรณีที่เป็นต้นตาลตัวผู้จะได้จากงวงตาล โดยใช้มีดตาล ปาดตรงบริเวณปลายงวง เพื่อให้น้ำตาลไหลซึมออกมา 
ในกรณีที่เป็นต้นตัวเมียให้ใช้ไม้คาบนวดระหว่างลูกประมาณ 3 วัน แล้วใช้มีดปาดตาลปาดตรงบริเวณปลายจั่นหรืองวง ถ้ามีน้ำตาลไหลออกมาก็แสดงว่าใช้ได้

**วิธีสังเกตน้ำตาลโตนดแท้หรือเทียม**
 หากเป็นน้ำตาลโตนดแท้สีจะออกแดง แต่ถ้าหากน้ำตาลโตนดเทียมสีจะออกขาว- หากเป็นน้ำตาลโตนดแท้จะมีรสหวานนุ่ม  แต่ถ้าหากน้ำตาลโตนดเทียมจะมีรสหวานแบบเลี่ยน ๆ- หากเป็นน้ำตาลโตนดแท้จะมีเนื่อน้ำตาลที่ละเอียด  แต่ถ้าหากน้ำตาลโตนดเทียมเนื่อจะหยาบ ๆ- หากเป็นน้ำตาลโตนดแท้เมื่อถูกอากาศจะเหลว แต่ถ้าหากน้ำตาลจะแข็งและอยู่ได้นาน
หมวดหมู่:น้ำตาล
มีดปาดตาล

มีดปาดตาล หรือ มีดตาล เป็นมีดขนาดกลาง ใบมีดรูปร่างคล้ายปลากราย ปลายแหลม สันหนา ด้ามทำด้วยไม้ยาวประมาณ 1 คืบ หรือประมาณ 30 ซม. มีความคมมาก ใช้สำหรับปาดงวงตาลหรืองวงมะพร้าว

**อ้างอิง**
  มีด  date=2021-06-25 
หมวดหมู่:มีด
แม่แบบ:เหตุการณ์ปัจจุบัน/2552 เมษายน 9

* นายกรัฐมนตรีอภิสิทธิ์ เวชชาชีวะ ประกาศให้วันศุกร์ที่ 10 เมษายนนี้ เป็นวันหยุดทางราชการ เพื่อบรรเทาความเดือดร้อนด้านการเดินทางของประชาชน และช่วงเวลา เย็น นายอริสมันต์ ได้ นำนปช.สีแดง จำนวน 500 คน โดยใช้รถแท๊กซี่ ขนไปจาก กลุ่มผู้ชุมนุม สีแดง บริเวณเวทีรอบทำเนียบ เพื่อไปประท้วงที่บริเวณหน้าโรงแรมที่จัดประชุม  เพื่อเรียกร้องให้นายกรัฐมนตรี ลาออก หรือ ยุบสถาฯ เพื่อให้มีการเลือกตั้งตามระบอบประชาธิปไตย  ในระหว่างที่จัดการประชุมสุดยอดฯ ผู้นำอาเซียน และกลุ่มผู้นำคู่การค้า 6 + 3  หลังจากนั้น ได้ถอยกำลัง กลุ่ม นปช.สีแดง กลับออกไป  และจะกลับมาเรียกร้องใหม่ในวันรุ่งขึ้น    
หลังจากนั้น กลางดึกคืนวันที่ 9 เมษายน 2552 สื่อได้เผยแพร่ภาพ นายเนวิน   ชิดชอบ   ใส่เสื้อชุดน้ำเงินสวมหมวกและใส่ชุดเสื้อเกราะ ไปปรากฏตัว ร่วมกับ นายสุเทพ   เทือกสุบรรณ   รองนายกฯฝ่ายความมั่นคง  ในการร่วมกันวางแผนจัดกำลัง   เพื่อเตรียมดัก และขัดขวางกลุ่มพลังนปช.สีแดง ไม่ให้ มาประท้วง    ในเช้าของวันที่ 10 เมษายน 2552  ระหว่างการเดินทางของกลุ่ม นปช. ได้ถูกกองกำลังกลุ่มคนเสื้อสีน้ำเงิน  ซึ่ง มีอาวุธ  ดักรอ และขัดขวาง เพื่อไม่ให้กลุ่ม นปช. เข้ามาประท้วงหน้าโรงแรมที่จัดประชุมฯอีก    แกนนำ นปช.ที่ทำเนียบได้รับแจ้งให้ ส่งกำลังอาสาสมัครการ์ดให้ไปเสริม โดยใช้รถแท๊กซี่เดินทางไปสมทบ  ปรากฏว่าระหว่างเดินทางใกล้ถึงโรงแรมที่จัดประชุม ได้ผ่านสะพานลอย ได้ถูกคนคอยดักยิงอาวุธปืนใส่  รถแท๊กซี่ ที่มี กลุ่ม นปช. สีแดง นั่งผ่านมา  เป็นเหตุให้มีผู้ได้รับบาดเจ็บสาหัส 2-3 ราย   จึงเป็นเหตุให้ นายอริสมันต์   แกนนำ ได้รุก ฝ่าแนวทหารที่กั้นหน้าอยู่บริเวณถนนหน้าโรงแรม  เพื่อเข้าไปเรียกร้องให้ ผู้สั่งการ สั่งหยุดการกระทำ และให้เจ้าหน้าที่ตำรวจจับกลุ่มคนร้ายสวมเสื้อสีน้ำเงินที่ดักยิงรถแท๊กซี่ให้ได้ ภายในเวลา 1ชั่วโมง และเกิดกลุ่ม นปช.สีแดง ก็ได้มีการบุกประตูทางเข้า ดันกระจกแตกกระจาย    กลุ่ม นปช.สีแดงได้เข้า มาในพื้นที่ โรงแรมที่จัดประชุม จำนวนมาก แต่ไม่ได้ ทำลาบ หรือทำร้าย ใคร  โดยนายอริสมันต์ ได้จัดแถลงแจ้งต่อผู้สื่อข่าว  ว่าการบุกเข้ามาเพื่อต้องการเรียกร้องความปลอดภัยของนปช.สีแดง จากกรณี มีคนบาดเจ็บจากการถูกดักยิงกลางทาง เพราะเดิมไม่มีเจตนาจะบุกเข้าให้สถานที่ภายใน เพราะได้ตกลงกับเจ้าหน้าที่ ดูแลความปลอดภัย ว่าจะมาประท้วง เพื่อยื่นหนังสือ และเรียกร้อง ให้ นายก ลาออก  เท่านั้น หลังจากนั้น  กลุ่ม นปช.สีแดง ก็ได้ เร่งรีบกลับออกไปจากโรงแรม ที่ประชุม โดยสงบ อย่างรวดเร็ว  และได้ กลับมารวมกับกลุ่มผู้ชุมนุม ที่ทำเนียบ เวลา ค่ำวันที่ 10 เมษายน 2552  
(คม ชัด ลึก)- นายคิม จองอิล ปรากฏตัวแก่สาธารณะเป็นครั้งแรกในการประชุมของรัฐสภาประเทศเกาหลีเหนือ ตั้งแต่เขาถูกสงสัยว่าป่วยหนัก   (BBC News)- การเลือกตั้งประธานาธิบดีของอัลจีเรียเริ่มขึ้น  (VoA)  (บีบีซี)- การเลือกตั้งสมาชิกสภาผู้แทนราษฎรของอินโดนีเซียเริ่มขึ้น  (นิวยอร์กไทมส์)
}
โอน้อยออก

โอน้อยออก เป็น กระบวนการสั้นๆ ที่เด็กๆ นิยมใช้เพื่อ คัดสรร จัดลำดับ แบ่งกลุ่ม แยกข้าง ฯลฯ ก่อนจะเริ่มเล่นเกมต่างๆ ที่ต้องมีการคัดแยกทีม หรือเรียงลำดับก่อนหลัง ด้วยการนับ"จำนวน"คนที่ หงาย หรือ คว่ำฝ่ามือ เป็นเครื่องแบ่ง และมักใช้คัดสรร เมื่อมีเด็กตั้งแต่ 3 คนขึ้นไป ถ้าเหลือ 2 คน จะใช้การ "เป่ายิ้งฉุบ" หรือ "เป่ายิงฉุบ" แทน น่าประหลาดใจที่ "โอน้อยออก" และ "เป่ายิงฉุบ" เป็นที่แพร่หลายไปทั่วประเทศ ทั้งๆ ที่การสื่อสารยุคก่อน ไม่สะดวกง่ายดาย แต่เด็กทุกภูมิภาค ล้วนรู้จัก "โอน้อยออก" เหมือนๆ กัน
ส่วนเด็กต่างประเทศ เท่าที่ทราบ ไม่ค่อยมี "โอน้อยออก" แต่มักใช้การ เป่ายิงฉุบ (หรือที่ภาษาอังกฤษเรียก hammer-paper-scissors หรือ Rock-paper-scissors) เพื่อคัดสรร ไม่ว่าจะมีกี่คน ก็ เป่ายิงฉุบ ไปเรื่อยๆ โดยที่หากมีจำนวนเยอะมากกว่า 3 การแสดงมือเป่ายิงฉุบจะเป็นเพียง การนับจำนวน ผู้ที่แสดงมือ ค้อน-กรรไกร-กระดาษ สิ่งใดน้อยก็ถือว่าตกรอบออกไปก่อน ต่อเมื่อเหลือ 2 คน การเป่ายิงฉุบ จึงใช้การตัดสิน สิทธิ์ที่เหนือกว่า ของ ค้อน-กรรไกร-กระดาษ
ยกตัวอย่างการโอน้อยออก เช่น ก่อนการเล่นทอยเส้น หากมีจำนวนเด็กตั้งแต่ 3 คนขึ้นไป ก็จะต้องทำการจัดเรียง ว่าใคร อยู่ลำดับแรก เริ่มทอยก่อน (โดยทั่วไป ทุกคนต้องการเป็นคนสุดท้าย) 
เด็กๆ จะเริ่มเรียก "มา โอน้อยออก กัน" จากนั้นทุกคนก็รวมกลุ่มยืนล้อมเป็นวง แล้วยื่นท่อนแขนตั้งแต่ศอกลงมาถึงมือ ออกมาหนึ่งข้าง ตั้งฉากกับลำตัว หรือขนานกับพื้นโลก เหยียดฝ่ามือ หันสันมือลงกับพื้น (นิ้วโป้งอยู่ด้านบน นิ้วก้อยอยู่ด้านล่าง) คล้ายท่า จะจับมือทักทายของฝรั่ง แล้ว สะบัดฝ่ามือแกว่งตามแนวนอน คล้ายการทำท่าพัด  พร้อมกับช่วยกันเปล่งเสียงคำว่า "โอ...น้อย...อ่อก" ด้วยการลากเสียงคำว่า "โอ" และ/หรือ ลากเสียงคำว่า "น้อย" เพื่อเป็นการนัดพร้อม และออกเสียงห้วนๆ สั้นๆ กับคำว่า "ออก" เพื่อให้ทุกคนที่ล้อมวง เลือกว่า จะ "หงายฝ่ามือ" หรือ "คว่ำฝ่ามือ" ใคร หรือ กลุ่มใด แสดงผล "หงายฝ่ามือ" หรือ "คว่ำฝ่ามือ" มีจำนวนน้อยกว่า (เสียงส่วนน้อย) ก็เท่ากับว่าแพ้ ตกรอบไปก่อน คนที่เหลือ ก็ "โอน้อยออก" กันต่อไป คัดเสียงส่วนน้อย ออกไปเรื่อยๆ จนเหลือ 2 คน ก็จะใช้วิธีการ เป่ายิ้งฉุบ หรือ เป่ายิงฉุบ แทน ก็จะได้ผู้ชนะสุดท้าย

**แหล่งข้อมูลอื่น**
 http://www.student.chula.ac.th/~49467673/play.htm date=2008-11-04 
หมวดหมู่:เกม
แม่แบบ:ใช้ปีคศ เพื่ออรรถรส/doc

== ข้อบ่งใช้**
แม่แบบนี้ใช้สำหรับติดไว้ในส่วนเนื้อหาที่เป็นเรื่องแต่ง ไม่มีความจำเป็นที่ต้องแปลงให้เป็นปีพุทธศักราช และให้คงการอ้างอิงคริสต์ศักราชตามต้นฉบับไว้

**วิธีใช้**
ใส่โค้ดไว้ในหน้าบทความดังนี้

หรือ

พารามิเตอร์ที่หนึ่ง สำหรับระบุความกว้างของกล่องนี้ จำเป็นต้องกำกับหน่วยด้วย (เช่น 300px)
ถ้าหากไม่ใส่ความกว้าง

จะกำหนดความกว้างปริยายให้เท่ากับ 260px

**แม่แบบที่คล้ายกัน**
 แม่แบบ:ใช้ปีคศ
วัดขงจื๊อ สุสานขงจื๊อ และจวนตระกูลขงในชฺวีฟู่

วัดขงจื๊อ สุสานขงจื๊อ และจวนตระกูลขงในชฺวีฟู่ (曲阜的孔庙、孔林、孔府; Temple and Cemetery of Confucius and the Kong Family Mansion in Qufu) คือแหล่งมรดกโลกที่ตั้งอยู่ในเมืองชฺวีฟู่ มณฑลชานตง ประเทศสาธารณรัฐประชาชนจีน สร้างขึ้นในปี พ.ศ. 1021 (ค.ศ. 478) เพื่อระลึกถึงขงจื๊อ นักปราชญ์ผู้ยิ่งใหญ่ของจีน หมู่อาคารและสิ่อก่อสร้างทั้งหลายนี้ได้ถูกทำลายและสร้างขึ้นเพิ่มเติมใหม่เรื่อยมาในช่วงระยะเวลาอันยาวนานหลังจากการสร้าง

**สิ่งก่อสร้าง**

**วัดขงจื๊อ**
เมื่อแรกสร้างนั้นมีอาคารเพียงแค่ 3 หลัง แต่พระจักรพรรดิสมัยต่าง ๆ ของจีนได้ขยายศาลเรื่อยมา กระทั่งต้นคริสต์ศตวรรษที่ 18 จักรพรรดิหย่งเจิ้งแห่งสมัยราชวงศ์ชิงได้โปรดให้บูรณะวัดขงจื๊อขนานใหญ่จนทำให้ตัวศาลมีขนาดใหญ่เท่าสภาพในปัจจุบัน เป็นกลุ่มสิ่งก่อสร้างสมัยโบราณที่เพียงแต่มีขนาดเล็กกว่าพระราชวังต้องห้ามในกรุงปักกิ่งเท่านั้น

**สุสาน**
สุสานของขงจื๊อและตระกูลข่งเป็นเขตสุสานที่มีขนาดใหญ่ที่สุดและมีอายุใช้นานที่สุดในโลกในปัจจุบัน มีสุสานลูกหลานตระกูลข่งกว่า 1 แสนสุสาน 

**จวน**
จวนตระกูลขงสร้างขึ้นตั้งแต่สมัยราชวงศ์ซ่ง 

**มรดกโลก**
วัดขงจื๊อ สุสานขงจื๊อ และจวนตระกูลขง ได้รับลงทะเบียนเป็นมรดกโลกภายใต้ชื่อ "ศาลและสุสานขงจื๊อและคฤหาสน์ตระกูลข่งในชฺวีฟู่" ในการประชุมคณะกรรมการมรดกโลกสมัยสามัญครั้งที่ 18 เมื่อปี พ.ศ. 2537 ที่ภูเก็ต ประเทศไทย ด้วยข้อกำหนดและหลักเกณฑ์ในการพิจารณา ดังต่อไปนี้- (i) - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ- (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

**อ้างอิง**
  ศาลขงจื๊อ คฤหาสน์ขงจื๊อและสุสานขงจื๊อ date=2009-07-15 -  Temple and Cemetery of Confucius and the Kong Family Mansion in Qufu 
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:มณฑลชานตง
ถู่โหลวแห่งฝูเจี้ยน

ถู่โหลวแห่งฝูเจี้ยน หรือ บ้านดินแห่งฝูเจี้ยน () คือแหล่งมรดกโลกที่ตั้งอยู่ในเขตภูเขา มณฑลฝูเจี้ยน ประเทศสาธารณรัฐประชาชนจีน เป็นอาคารรูปทรงวงแหวนหลายชั้นที่สร้างจากดินของชาวจีนแคะ ซึ่งที่ได้ลงทะเบียนเป็นมรดกโลกนี้มีจำนวน 46 หลัง ทั้งหมดสร้างขึ้นในช่วงคริสต์ศตวรรษที่ 12 ถึง 20 อาคารแต่ละหลังสามารถเป็นที่อยู่อาศัยของผู้คนกว่า 800 คน

**มรดกโลก**
ฝูเจี้ยนถู่โหลวได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 32 เมื่อปี พ.ศ. 2551 ที่นครเกแบ็ก ประเทศแคนาดา ด้วยข้อกำหนดและหลักเกณฑ์ในการพิจารณา ดังต่อไปนี้- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ- (v) - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตามกาลเวลา

**อ้างอิง**
  Fujian Tulou 
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:มณฑลฝูเจี้ยน
หมวดหมู่:สถานที่ท่องเที่ยวระดับ AAAAA ในประเทศจีน
หอตรวจการณ์และหมู่บ้านแห่งไคผิง

หอตรวจการณ์และหมู่บ้านแห่งไคผิง () คือแหล่งมรดกโลกที่ตั้งอยู่ในเมืองไคผิงและเมืองใกล้เคียง ในมณฑลกวางตุ้ง ประเทศสาธารณรัฐประชาชนจีน ประกอบด้วยเตียวโหลวหรือหอสังเกตการณ์ความสูงหลายชั้นสร้างจากคอนกรีตเสริมแรง ซึ่งในปัจจุบันมีตัวหอเหลืออยู่ในเมืองไคผิงประมาณ 1,833 หอ และประมาณ 500 หอในเมืองไถซาน
งานก่อสร้างหอนั้นมีมาตั้งแต่สมัยปลายราชวงศ์หมิง วัตถุประสงค์เพื่อต่อต้านของผู้รุกราน แต่ยุคทองของการสร้างหอคอยดังกล่าวนี้เริ่มในช่วงกลางคริสต์ศตวรรษที่ 19 เมื่อชาวจีนจำนวนมากเริ่มอพยพไปตั้งรกรากทางฝั่งตะวันตกของสหรัฐในยุคตื่นทอง โดยไปทำงานเป็นคนงานในเหมืองหรือก่อสร้างทางรถไฟ แต่เมื่อถึงปลายคริสต์ศตวรรษที่ 19 ถึงประมาณก่อนสงครามโลก ชาวจีนส่วนหนึ่งได้เดินทางกลับบ้าน และอีกส่วนหนึ่งได้ส่งเงินกลับ พวกเขาจึงซื้อที่ดินแล้วสร้างอาคารแปลกตาตามสถาปัตยกรรมที่เขาได้พบเห็นในต่างประเทศผสานกับสถาปัตยกรรมจีน ในช่วงที่มีการก่อสร้างมากสุดคือตั้งแต่ช่วงปี พ.ศ. 2443 (ค.ศ. 1900) ถึง ปี พ.ศ. 2474 (ค.ศ. 1931) มีการสร้างหอถึง 1,648 หอ คิดเป็นเกือบร้อยละ 90 ของจำนวนหอทั้งหมด

**มรดกโลก**
หอตรวจการณ์และหมู่บ้านแห่งไคผิงได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 31 เมื่อปี พ.ศ. 2550 ที่เมืองไครสต์เชิร์ช ประเทศนิวซีแลนด์ ด้วยข้อกำหนดและหลักเกณฑ์ในการพิจารณา ดังต่อไปนี้- (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

**อ้างอิง**
  Kaiping Diaolou and Villages 
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:มณฑลกวางตุ้ง
คะน้า

คะน้า (Brassica oleracea var. Alboglabra) เป็นพืชผักใบเขียวที่นิยม เป็นผักอายุ 2 ปี แต่ปลูกเป็นผักฤดูเดียว อายุเก็บเกี่ยวประมาณ 50-55 วัน ผักคะน้าสามารถปลูกได้ตลอดปี แต่เวลาที่ปลูกได้ผลดีที่สุดในช่วงเดือนตุลาคมถึงเมษายน

**สายพันธุ์**
คะน้าที่นิยมปลูกในประเทศไทยมีอยู่ 3 พันธุ์ด้วยกัน คือ- พันธุ์ใบกลม มีลักษณะใบกว้างใหญ่ ปล้องสั้น ปลายใบมนและผิวใบเป็นคลื่นเล็กน้อย ได้แก่ พันธุ์ฝางเบอร์ 1- พันธุ์ใบแหลม เป็นพันธุ์ที่มีลักษณะใบแคบกว่าพันธุ์ใบกลม ปลายใบแหลม ข้อห่าง ผิวใบเรียบ ได้แก่ พันธุ์ P.L.20- พันธุ์ยอดหรือก้าน มีลักษณะใบเหมือนกับคะน้าใบแหลม แต่จำนวนใบต่อต้นมีน้อยกว่า ปล้องยาวกว่า ได้แก่ พันธุ์แม่โจ้ 2

**สารอาหาร**
คะน้ามีวิตามินหลายชนิด เช่น บีตา-แคโรทีน 186.92 ไมโครกรัม/100 กรัม  ช่วยลดความเสี่ยงต่อการเกิดมะเร็งกระเพาะอาหาร มะเร็งลำไส้ มะเร็งปอด และมะเร็งกระเพาะปัสสาวะ
และยังมีวิตามินซีช่วยเสริมสร้างเนื้อเยื่อให้ชุ่มชื้น และทำให้ระบบภูมิคุ้มกันโรคมีความแข็งแรงสมบูรณ์ นอกจากนี้ยังมีแคลเซียมซึ่งช่วยเสริมสร้างกระดูก
นอกจากนั้นยังพบกอยโตรเจนในคะน้า ถ้าบริโภคมากจะทำให้ท้องอืด

**อ้างอิง**
หมวดหมู่:ผัก
หมวดหมู่:วงศ์ผักกาด
หมวดหมู่:คำและวลีภาษาแต้จิ๋ว
หมวดหมู่:ผักเอเชีย
อินซฺวี

อินซฺวี () คือแหล่งมรดกโลกที่ตั้งอยู่ในเมืองอันหยาง มณฑลเหอหนาน ประเทศสาธารณรัฐประชาชนจีน เป็นเมืองหลวงแห่งสุดท้ายของราชวงศ์ซาง โดยเป็นเมืองหลวงอยู่ 225 ปี มีจักรพรรดิปกครองอยู่ 12 พระองค์ 
เมืองหลวงเก่าแห่งนี้เป็นหลักฐานชิ้นสำคัญของสิ่งที่เป็นไปในยุคทองของอารยธรรมจีนยุคสำริด สุสานหลวงและพระราชวังที่เป็นต้นแบบของสถาปัตยกรรมจีน และกระดูกคำทำนายที่จารึกด้วยตัวอักษรจีนโบราณ ที่บ่งบอกเกี่ยวกับวัฒนธรรม และสถานะทางสังคมของคนในยุคนั้นนับว่าเป็นสิ่งสำคัญที่สุดที่ได้ขุดค้นพบในเมืองนี้ ถือเป็นหนึ่งในแหล่งโบราณคดีที่เก่าแก่และใหญ่ที่สุดของประเทศจีน และได้รับเลือกเป็นแหล่งมรดกโลกใน พ.ศ. 2549

**มรดกโลก**
อินซฺวีได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2549 ที่กรุงวิลนีอัส ประเทศลิทัวเนีย ด้วยข้อกำหนดและหลักเกณฑ์ในการพิจารณา ดังต่อไปนี้- (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ- (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

**อ้างอิง**
  Yin Xu 
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:มณฑลเหอหนาน
หมวดหมู่:ราชวงศ์ซาง
หมวดหมู่:สถานที่ท่องเที่ยวระดับ AAAAA ในประเทศจีน
หมวดหมู่:เมืองหลวงเก่าของจีน
หลวงพ่อไตรรัตน์โรจน์ฤทธิ์

หลวงพ่อไตรรัตน์โรจน์ฤทธิ์ เป็นพระพุทธรูปซึ่งเป็นที่เคารพบูชาของคนทั่วไปในวัดปราสาทสิทธิ์ หรือ วัดหลักห้า
หลวงพ่อไตรรัตน์โรจน์ฤทธิ์
แต่เดิมหลวงพ่อไตรรัตน์โรจน์ฤทธิ์ เป็นพระพุทธรูปที่ประดิษฐานอยู่ที่วัดพนัญเชิง จังหวัดพระนครศรีอยุทธยา คณะสงฆ์นำโดยเจ้าอาวาสและประชาชนชาวหลักห้าในอดีต ได้ไปอัญเชิญองค์หลวงพ่อฯ จากวัดพนัญเชิง มาประดิษฐานที่วัดปราสาทสิทธิ์ โดยการเดินทางมาทางน้ำ เมื่อถึงวัดปราสาทสิทธิ์ ได้อัญเชิญองค์หลวงพ่อประดิษฐานบนอาคารที่สร้างด้วยไม้ ที่ได้ก่อสร้างเตรียมไว้ เมื่อเวลาผ่านไปอาคารดังกล่าวได้ทรุดโทรมลง คณะสงฆ์และประชาชนได้ร่วมมือกันก่อสร้างวิหาร ซึ่งเป็นอาคารซีเมนต์ 2 ชั้น โดยการนำของพระครูประสาทสิทธิรักษ์เจ้าอาวาสและญาณบารมี สมเด็จพระพุฒาจารย์ โต พรหม รังสี
วิหารหลวงพ่อไตรรัตน์โรจน์ฤทธิ์
วิหารหลวงพ่อไตรรัตน์โรจน์ฤทธิ์ เป็นอาคาร 2 ชั้น ชั้นล่างมีบ่อน้ำพระพุทธมนต์ขนาดใหญ่ และเปิดเป็นพิพิธภัณฑ์ให้ประชาชนทั่วไปได้เข้าชม ชั้นบนประดิษฐานองค์หลวงพ่อไตรรัตน์โรจน์ฤทธิ์ และรูปเหมือนของเจ้าอาวาสในอดีต รวมทั้งมีรูปเหมือนของพระอริยสงฆ์ สำหรับให้ประชาชนได้สักการบูชา
วิหารหลวงพ่อไตรรัตน์โรจน์ฤทธิ์ สร้างขึ้นจากแรงศรัทธาของประชาชนทั่วไป มีการบริจาคเงิน สิ่งของ และแรงงาน เพื่อช่วยในการสร้าง ผู้คนในเขตชุมชนหลักห้าและใกล้เคียง ไม่ว่าจะเป็น ชาวสวน ข้าราชการ พ่อค้าประชาชน ต่างสละเวลา แรงกายและแรงใจ เพื่อช่วยในการก่อสร้างจนแล้วเสร็จ โดยมีสมเด็จพระญาณสังวร สมเด็จพระสังฆราช สกลมหาสังฆปริณายก เสด็จเป็นองค์ประธานในพิธีเปิด
วัดพนัญเชิง จังหวัดพระนครศรีอยุธยา
ไตรรัตน์โรจน์ฤทธิ์
หมวดหมู่:อำเภอดำเนินสะดวก
เขาชิงเฉิงและระบบชลประทานตูเจียงยั่น

เขาชิงเฉิงและระบบชลประทานตูเจียงยั่น () คือแหล่งมรดกโลกที่ตั้งอยู่ในมณฑลเสฉวน ประเทศจีน
ระบบชลประทานตูเจียงยั่นซึ่งยังคงใช้ได้อยู่ในปัจจุบันนี้ได้เริ่มก่อสร้างในช่วงคริสต์ศตวรรษที่ 3 เพื่อกั้นแม่น้ำหมินและจัดการระบบน้ำในที่ราบสูงเฉิงตู ส่วนเขาชิงเฉิงนั้นเป็นจุดกำเนิดของลัทธิเต๋า มีสิ่งก่อสร้างโบราณเป็นจำนวนมากบนเขาแห่งนี้

**มรดกโลก**
เขาชิงเฉิงและระบบชลประทานตูเจียงยั่นได้ร่วมกันลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้- (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ- (vi) - มีความคิดหรือความเชื่อที่เกี่ยวข้องโดยตรงกับเหตุการณ์หรือมีความโดดเด่นยิ่งในประวัติศาสตร์

**อ้างอิง**
  Mount Qingcheng and the Dujiangyan Irrigation System 
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:มณฑลเสฉวน
หมวดหมู่:ลัทธิเต๋า